దేవులపల్లి ప్రభాకరరావు

దేవులపల్లి ప్రభాకరరావు (1938 - 2022 ఏప్రిల్ 21) తెలంగాణ రాష్ట్రానికి చెందిన రచయిత, జర్నలిస్టు. తెలుగులో పలు రచనలు చేసిన ప్రభాకరరావు, రాష్ట్ర ప్రభుత్వ సమాచార-పౌర సంబంధశాఖలోనూ (ఆంధ్రప్రదేశ్ మాసపత్రిక ప్రచురణ విభాగంలో), రాష్ట్ర ప్రభుత్వ కుటుంబ సంక్షేమశాఖ మాస్ మీడియా విభాగంలోనూ (సంక్షేమవాణి మాసపత్రిక సంపాదకత్వం) సంపాదకుడిగా పనిచేశాడు. తెలంగాణ రాష్ట్ర అధికార భాషా సంఘం అధ్యక్షునిగా కూడా బాధ్యతలు నిర్వర్తించాడు.

 జీవిత విశేషాలు 
ప్రభాకరరావు, వేంకట చలపతిరావు-ఆండాళ్ళమ్మ దంపతులకు తెలంగాణ రాష్ట్రం, వరంగల్లు పట్టణానికి సమీపంలో ఉన్న దేశాయి పేట గ్రామంలో జన్మించాడు. ప్రముఖ తెలుగు రచయిత దేవులపల్లి రామానుజారావు ఇతడికి సోదరుడు. ప్రభాకరరావు వరంగల్‌లోనూ, హైదరాబాద్‌లోనూ చదువుకున్నాడు. ఉస్మానియా విశ్వవిద్యాలయం నుండి పట్టా అందుకున్నాడు.

 జర్నలిస్టుగా 
1960ల నుంచి పలు తెలుగు పత్రికల్లో రచనలు చేస్తున్నాడు. విద్యార్థి దశలోనే 1968లో రాసిన మహాకవి గురజాడ జీవిత చరిత్ర పుస్తకానికి యునెస్కో అవార్డు కూడా లభించింది. గోలకొంగ, విశాలాంధ్ర,ఈనాడు, ఆంధ్రభూమి, వార్త, ప్రజాతంత్ర, నమస్తే తెలంగాణ తదితర పత్రికలలో అనేక సంవత్సరాలు కాలమిస్ట్ గా, రచయితగా పనిచేశాడు.

ఈనాడుతో ఫీచర్ రచయితగా, అనువాదకుడిగా 20 ఏళ్ళ అనుబంధం ఉంది. మహాకవి గురజాత జీవితం-సాహిత్యం అనే గ్రంథానికి భాతర ప్రభుత్వ అవార్డు అందుకున్నాడు. తెలంగాణ ఉద్యమం నేపథ్యంలో రచనలు చేశాడు, పలు పత్రికలకు సంపాదకత్వం వహించాడు.

 రచనలు 

 అమరుడు బాపూజీ
 మన మహనీయులు
 చెప్పుకోదగ్గ మనుషులు
 తెలంగాణ వెలుగు కిరణాలు
 ముక్తసరి
 టిప్పణి-ఖుల్లమ్ ఖల్లా (సమకాలీన పరిణామాలపై విశ్లేషణ, విమర్శ)
 రవి కవి (రవీంద్రనాథ్ టాగూర్ జీవిత చరిత్ర)
 దేవులపల్లి రామానుజరావు (జీవిత చరిల్ర)
 సమరం నుంచి స్వాతంత్య్రానికి
 మహాకవి గురజాడ
 పారిజాతాలు - కవితా సంకలనం
 శ్రీకృష్ణ దేవరాయాంధ్ర భాషా నిలయం (నూటా పది సంవత్సరాల చైతన్య చరిత్ర)
 జ్ఞపకాలు
 మాట కచేరీ
 పాలీ కేళీ

 భాషా సంఘం చైర్మన్ గా 
తెలంగాణ రాష్ట్రం ఏర్పడిన తరువాత తెలుగు భాషకు అధికార హోదా కలిపిస్తూ 2016, ఏప్రిల్‌ 27న తెలంగాణ అధికార భాషా సంఘం ఏర్పాటయింది. ముఖ్యమంత్రి కేసీఆర్, ఈ సంఘానికి తొలి అధ్యక్షుడిగా దేవులపల్లి ప్రభాకరరావును నియమించాడు. 2016 ఏప్రిల్ 30న తెలంగాణ రాష్ట్ర సచివాలయంలోని అధికార భాషా సంఘ కార్యాలయంలో ప్రభాకరరావు పదవీ బాధ్యతలు స్వీకరించాడు. తరువాత పదవీకాలాన్ని పొడిగించడం వల్ల ప్రభాకరరావు ఈ పదవిలో కొనసాగుతున్నాడు.

 అవార్డులు, పురస్కారాలు 
 యునెస్కో అవార్డు
 తెలుగు విశ్వవిద్యాలయం కీర్తి పురస్కారం (పత్రికా రచన, 2008)
 ఆంధ్రప్రదేశ్ ప్రభుత్వ సాహిత్య పురస్కారం (2012)

మరణం
దేవుల‌ప‌ల్లి ప్ర‌భాక‌ర్ రావు అనారోగ్యంతో బాధపడుతూ హైద‌రాబాద్‌లోని హైదర్‌గూడ అపోలో ఆస్పత్రిలో చికిత్స పొందుతూ 2022 ఏప్రిల్ 21న మరణించాడు.

 మూలాలు 

ఇతర లింకులు

వర్గం:సాహితీకారులు
వర్గం:సంపాదకులు
వర్గం:తెలుగు రచయితలు
వర్గం:వరంగల్లు పట్టణ జిల్లా రచయితలు
వర్గం:వరంగల్లు పట్టణ జిల్లా పాత్రికేయులు
వర్గం:2022 మరణాలు
వర్గం:ఉస్మానియా విశ్వవిద్యాలయం పూర్వ విద్యార్ధులు